Ul labour farsus, ha dedennus eo an treiñ. Ha  choazh, lavar an treiñ, neo ket ken gwir se, bez ez eus kement a zoareoù treiñ hag a destennoù pe a dud. Ne vo ket troet en hevelep doare ur pennad er Ouest-Torch/Telebramm hag ur Balzac. Ne vo ket troet kennebeut levrig ho über-skinwel-plasma-utraplat-full-HD-nevez-flamm-flimin evel barzhonegoù Shakespeare. Ha ne vo ket troet Dostoievski evel ma vez troet Tolkien. Peogwir neo ket ar memestra, peogwir nint ket bet skrivet heñvel.